ಪಾಕ್ನಲ್ಲಿ ತಂಗಿ ಭಾರತದಲ್ಲಿ ಅಣ್ಣ: 75 ವರ್ಷದ ನಂತರ ಭೇಟಿಯಾಗಲಿದ್ದಾರೆ ಕರುಳ ಬಳ್ಳಿಗಳು! ಭಾರತ ಮತ್ತು ಪಾಕಿಸ್ತಾನದ ವಿಭಜನೆಯ ಸಮಯದಲ್ಲಿ ಗುರ್ಮೆಲ್ ಮತ್ತು ಅವರ ತಾಯಿ ತಮ್ಮ ಸ್ಥಳೀಯ ಗ್ರಾಮದಲ್ಲಿ ವಾಸಿಸುತ್ತಿದ್ದರು. ಅವರನ್ನು ಪಾಕಿಸ್ತಾನಕ್ಕೆ ಕಳುಹಿಸುವಂತೆ ಮಹಿಳೆಯ ತಂದೆ ಅಧಿಕಾರಿಗಳಿಗೆ ಪತ್ರ ಬರೆದಿದ್ದರು. ಇದರ ನಂತರ ಅವರ ಪತ್ನಿಯನ್ನು ಪಾಕಿಸ್ತಾನಕ್ಕೆ ಕಳುಹಿಸಲಾಯಿತು. ಆದರೆ, ಗುರ್ಮೆಲ್ ಇಲ್ಲಿಯೇ ಇರುವಂತಾಯ್ತು. ಸಕೀನಾ ಪ್ರಕಾರ, ತನ್ನ ಸಹೋದರನ ಅಗಲಿಕೆಯಿಂದ ತಾಯಿ ನಿಧನರಾದರು. ಹಲವು ವರ್ಷಗಳಿಂದ ಸಹೋದರನ ಬಗ್ಗೆ ತಿಳಿದಿರಲಿಲ್ಲ.ಆದರೆ, ನಮ್ಮ ತಂದೆ ಸಾಯುವ ಮೊದಲು ಅವನ ಬಗ್ಗೆ ಹೇಳಿದ್ದರು ಎಂದು ಮಾಹಿತಿ ನೀಡಿದ್ದಾರೆ. 1947 ರಲ್ಲಿ ಭಾರತ ಮತ್ತು ಪಾಕಿಸ್ತಾನ ವಿಭಜನೆಯ ಸಮಯದಲ್ಲಿ ಬೇರ್ಪಟ್ಟ ಒಡಹುಟ್ಟಿದವರು ರಾಖಿ ಹಬ್ಬದ ಮುನ್ನ ಒಬ್ಬರಿಗೊಬ್ಬರು ಕಂಡುಕೊಂಡಿದ್ದಾರೆ. ಪಾಕಿಸ್ತಾನದ 67 ವರ್ಷದ ಸಕೀನಾ ಬೀಬಿ ಮತ್ತು ಲುಧಿಯಾನಾದ ಜಸ್ಸೋವಾಲ್ ಸುಡಾನ್ ಗ್ರಾಮದ ನಿವಾಸಿ ಗುರ್ಮೆಲ್ ಸಿಂಗ್ ಗ್ರೆವಾಲ್ ವಿಭಜನೆಯ ಹಲವು ವರ್ಷಗಳ ನಂತರ ಭೇಟಿಯಾಗಲಿದ್ದಾರೆ. ಗುರ್ಮೈಲ್ ತನ್ನ ಕುಟುಂಬದಿಂದ ಬೇರ್ಪಟ್ಟು ಭಾರತದಲ್ಲಿ ನೆಲೆಸಿದ್ದರು, ಅವರ ಸಹೋದರಿ ಸಕೀನಾ ಪಾಕಿಸ್ತಾನಕ್ಕೆ ತೆರಳಿದ್ದರು. ಮತ್ತೊಂದೆಡೆ, ಗುರ್ಮೆಲ್ ಪಂಜಾಬ್ನಲ್ಲಿ ಸಿಖ್ ಕುಟುಂಬವೊಂದರಲ್ಲಿ ಬೆಳೆದರು. ಸಾಮಾಜಿಕ ಮಧ್ಯಮ ಇವರನ್ನು ಮತ್ತೆ ಭೇಟಿಯಾಗಿಸುವ ಕೆಲಸ ಮಾಡಿದೆ. ಪಾಕಿಸ್ತಾನಿ ಯೂಟ್ಯೂಬರ್ ನಾಸಿರ್ ಧಿಲ್ಲೋನ್ ಎಂಬುವರು ಇವರಿಬ್ಬರನ್ನು ಒಟ್ಟಿಗೆ ಸೇರಿಸುವ ಕೆಲಸ ಮಾಡಿದ್ದಾರೆ. ಅವರು ಬೀಬಿ ಸಕೀನಾ ಅವರ ಮನವಿಯ ವಿಡಿಯೋವನ್ನು ಸಾಮಾಜಿಕ ಮಾಧ್ಯಮದಲ್ಲಿ ಅಪ್ಲೋಡ್ ಮಾಡಿದ್ದರು. ಸುಡಾನ್ ಗ್ರಾಮದ ಸರಪಂಚ್ ಜಗತಾರ್ ಸಿಂಗ್ ಈ ವಿಡಿಯೋವನ್ನು ನೋಡಿ ವಿಷಯ ಖಚಿತಪಡಿಸಿಕೊಂಡಿದ್ದಾರೆ. ಸಕೀನಾ ತನ್ನ ಸಹೋದರನನ್ನು ಭೇಟಿಯಾಗಲು ಬಹಳ ಸಮಯದಿಂದ ಕಾಯುತ್ತಿದ್ದರು. ಹೇಗಾದರೂ ಮಾಡಿ ತನ್ನ ಸಹೋದರನನ್ನು ಭೇಟಿಯಾಗಬೇಕೆಂದು ಅವರು ದೇವರನ್ನು ಯಾವಾಗಲೂ ಪ್ರಾರ್ಥಿಸುತ್ತಿದ್ದರಂತೆ. ಇದೇ ಸಮಯದಲ್ಲಿ ಸಕೀನಾ ಅವರ ವಿಡಿಯೋ ನೋಡಿ ಗುರ್ಮೈಲ್ ದುಃಖಿತರಾಗಿದ್ದಾರೆ. ಗುರ್ಮೈಲ್ ತನ್ನ ಪತ್ನಿ ಮತ್ತು ಮಗಳೊಂದಿಗೆ ಪಂಜಾಬ್ನಲ್ಲಿ ವಾಸಿಸುತ್ತಿದ್ದಾರೆ.